ඉන්දියාවේ සිට නීති විරෝධි ලෙස මෙරටට රැගෙන ආ බිඩී කොළ කිලෝ ග්‍රෑම් 1078ක් සමඟ සැකකරුවන් දෙදෙනෙකු මාරවිල - කුරුස පල්ලිය මුහුදුතිරයේදී විශේෂ කාර්ය බලකායේ නිලධාරින් විසින් අත්අඩංගුවට ගෙන තිබෙනවා.අද අලුයම මෙම වැටලීම සිදුකර ඇති බවයි අප වාර්තාකරු සදහන් කළේ.මෙම බිඩී කොළ තොගයේ වටිනාකම රුපියල් ලක්ෂ 54ක් පමණ වන බවයි වැටලීම සිදුකළ නිලධාරින් පැවසුවේ.අත්අඩංගුවට ගත් සැකකරුවන් මිගමුව ප්‍රදේශයේ පදිංචිකරුවන් බවයි වාර්තාවන්නේ.ගුවන් හමුදා බුද්ධි අංශයට ලැබුණු තොරතුරකට අනුවයි පුත්තලම විශේෂ කාර්ය බලකායේ නිලධාරින් මෙම වැටලීම සිදුකර ඇත්තේ.